EELNÕU 2019/135

								KOMISJONID:

eelarve- ja arengu-		
haridus-		
kultuuri- 		
majandus-		
revisjoni-		
sotsiaal- 		
noortevolikogu	JK	

VILJANDI LINNAVOLIKOGU

OTSUS

31. jaanuar 2019   nr

2018. aasta Viljandi linna aasta noore preemia 

Viljandi Linnavolikogu 24.09.2015 määruse nr 59 “Viljandi linna aasta noore preemia“ alusel ning arvestades laekunud ettepanekuid ja Viljandi Linnavolikogu komisjoni Viljandi Noortevolikogu ettepanekut Viljandi Linnavolikogu

o t s u s t a b:

1. Kinnitada Viljandi Linnavolikogu komisjoni Viljandi Noortevolikogu otsus.

2. 2018. aasta Viljandi linna aasta noore preemia saaja on ___________________. 

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Evelin Lagle
Esitatud: 07.01.2019
Esitaja: Viljandi Linnavalitsus			Ettekandja: Risto Kaljurand
Lk arv: 6
Hääletamine: nõudmisel

Seletuskiri
2018. aasta Viljandi linna aasta noore preemia

Eelnõu eesmärk on tunnustada Viljandi linna noort vanuses 7–26 aastat või Viljandi linnas tegutsevat noortekollektiivi, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks. 

Õiguslik alus: Viljandi Linnavolikogu 24.09.2015 määrus nr 59 “Viljandi linna aasta noore preemia“. Määrus lisatud, lisa 2.

Esitatud kandidaatide koondtabel on lisatud eelnõule, lisa 1. Kandidaatide esitamise põhjendused on koondatud tabelisse ettepanekutest muutmata või vähesel määral toimetatud kujul.

Preemia suurus on 1 000 eurot.  

(allkirjastatud digitaalselt)
Evelin Lagle
kultuuri- ja noorsootöö spetsialist

Lisa 1
Aasta noore preemia 2018 kandidaadid

	Kandidaat	Põhjendus (muutmata või vähesel määral toimetatud kujul)	Esitanud	
1	Ursula Ilves 
02.10.2002
	Ursula on aktiivne ja eeskujulik 10. klassi õpilane, kes on aktiivne väga erinevates valdkondades ning annab omalt poolt suure panuse nii Viljandi kui ka Eesti noorte elu edendamisse. Ursula alustas oma aastat Viljandi Kesklinna Kooli õpilasesinduse presidendina ning oli õpilaste esindaja ka kooli hoolekogus. Juba põhikooli kõrvalt tegutses Ursula Viljandi Noortevolikogu asespiikrina. Varasemalt on ta olnud ka protokollija ning praeguseks on Ursulast saanud Viljandi Noortevolikogu spiiker. Noortevolikogus oli tal lisaks juhi rollile sel aastal ka suur osa VANT48 ning VNV tänuürituse korraldamistel. Viljandi Noortevolikogu on saanud suureks osaks tema elust ning ta täidab oma ülesandeid suure kirega. Ta on Viljandi linna noorte arvamuse eest seisnud ka linnavalitsuse ja linnavolikogu erinevate töögruppide töös osalemisega. Lisaks on ta ka noorte arvamust esindanud aruteludel, mis puudutavad kogu Eesti noori, näiteks käis ta hiljuti Eesti Noorteühenduste Liidu esindajana õiguskantsleri Kantseleis arutlemas laste õiguste ja võimaluste üle tervishoius. Ursula kandideeris sel aastal ka Eesti õpilasesinduste Liidu aktivistiks ning tegutseb seal nüüd kommunikatsioonivaldkonnas. Ursula on lõpetanud Viljandi Muusikakooli kandle erialal ning õpib ka hetkel lisaastmes. Tema huvi muusika vastu on suur ja ta on saanud oma armastatud pilli mängimises ka väga häid tulemusi. Eesti Muusikakoolide Liidu konkursil "Parim noor instrumentalist 2018" saavutas neiu regioonivoorus II koha ja vabariigis III koha. Lisaks tegeleb Ursula aktiivselt ka vabatahtlikkusega. Sel aastal aitas ta korraldada ja läbi viia Eesti suurimat noortekonverentsi Lahe Koolipäev, olles osalejate ja müügivaldkonna vabatahtlik. Neiu huvitub ka fotograafiast, sel aastal oli ta Viljandi pärimusmuusika festivalil pressitiimis ning jäädvustas erinevaid kontserte. Lisaks tantsib ta ka Viljandi Gümnaasiumi rahvatantsurühmas ning leiab ka aega, et käia trennis. Et kõikide oma huvialadega tegeleda peab Ursula tihti koolist puuduma, kuid see pole kunagi mõjutanud tema õppeedukust. Põhikooli lõpetas ta kiitusega ning ka gümnaasiumis õppides on ta õppinud ainult väga headele hinnetele. Hiljuti võttis tütarlaps osa Eesti Noorteühenduste Liidu tänuüritusest, kus talle anti üle Organisatsiooni Hinge tiitel. Oma tubliduse ja aktiivsusega jõudis neiu ka Hea Eeskuju konkursi nominentide hulka. Ursula on väga siiras ja hooliv noor, kes aitab ja on alati teiste jaoks olemas. Minu arvates on Ursula oma sihikindluse ja töökusega tunnustuse välja teeninud.	Erki Laanemäe	

2	Viljandi Kunstikooli õpilaste rühmitus Kunstikompott 
(Eli Paul (13.06.2001), Liis Paul (31.10.2003), Rebecca Villem (28.03.2001), Greete Rätsep (28.06.2000), Anna-Liisa Sääsk (12.02.2000), Inessa Saarits (24.10.2000), Kendra Kabanen (26.03.2001))

(esitatud 3 korda)	Tegemist on esile tõstmist, eeskujuks seadmist ja tunnustamist vääriva aktiivse, loomingulise, ettevõtliku, sotsiaalselt tundliku, teisi noori oma tegevusse kaasava rühmitusega, kes on toonud linna kultuurimaastikule uue põneva ja kaasaegse sündmuse ,,Kunstikompott’’. Õpilaste omaalgatusel, soovist Viljandis ellu kutsuda noorte kunsti festival, korraldasid Viljandi Kunstikooli gümnaasiumi rühma õpilased Anna-Liisa Sääsk, Eli Paul, Greete Rätsep, Inessa Saarits, Kendra Kabanen, Liis Paul ja Rebecca Villem 17.-19.05.2018 Viljandi Lennukitehases kunstisündmuse ,,Kunstikompott'',  saades abi, tuge ja juhendamist Viljandi Kunstikoolist ja Viljandi Avatud Noortetoast. Noori üle Eesti kutsuti osalema karjäärikohvikutes, kohtumaks erinevate kunstierialade esindajatega, ning loodi Lennukitehases ja selle ümbruses heli- ja valgusinstallatsioone, tänavakunsti, tuleskulptuure, performance’eid.  Sündmusest sai osa mitusada linlast, kes 18.05. muuseumiööl Lennukitehast külastasid.  Lisaks kunstisündmuse korraldamisele panustavad need noored linna kultuuri- ja sotsiaalvaldkonda ka väiksemas mahus ettevõtmistega. Sealhulgas 2018. aastal: performance’ite korraldamine kunstinäituste avamisel (Kondase keskuses, Linnagaleriis), kohalikel ja üleriigilistel kunstinäitustel osalemine (Viljandi Linnagaleriis, Viljandi Linnaraamatukogus, Viljandi Gümnaasiumis, kohvikus Fellin, Pärnu Uue Kunsti Muuseumis), SA Perekodule liikumisraskustega lastele liikumist stimuleerivate asfaldijoonistuste loomine.

#
“Kunstikompott 2018” idee sündis Viljandi Kunstikooli kaasaaegse kunsti tunnis, kus õpilased tegid ettepaneku korralda kunstisündmus noortele. Välja pakuti palju ägedaid ideid, mida teha ning lõpuks sai kokku kolmepäevane programm loominguliste töötubade, esinemiste ning peoga lennukitehases. Seitse õpilast.
#

Kunstikompott Viljandis	Kadri Kallast
Tonio Tamra
Viljandi Linnavolikogu Sotsiaaldemokraatide saadikurühm (Esindaja: Juhan-Mart Salumäe)	
3	Deeno Lippand (24.07.1996)	Tõuksitrenni juhtimise eest Viljandi Avatud Noortetoas. Deeno on tasakaalukas ja vastutustundlik juhendaja, kes inspireerib teisi noori aktiivselt tegutsema. Tõeline eeskuju endast noorematele.	Vilja Volmer-Martinson ja Ditmar Martinson	

4	Marianne Helena Rammo (06.03.1997), Marii Ingriin Saaremäe (18.12.1996), Hannes Ivask, Margus Christopher Kalda (18.08.1996), Birgit Sitska (19.03.1997).	Kodanikualgatusena võtsid need Viljandi Kultuuriakadeemia tudengid kätte ja korraldasid Viljandis EV 100 aastalõpu kontserdi. Puhas kodanikualgatus ja tõestus sellest, et kõik sellised algatused taanduvad tahtele. Need noored tahtsid ja tegid. Tõestus sellest, et TÜVKA on ja jääb osaks Viljandist.	Viljandi Linnavolikogu Sotsiaaldemokraatide saadikurühm (Esindaja: Juhan-Mart Salumäe)	
5
	Marten Laanisto (07.06.2000)	Marten Laanisto on aktiivne MTÜ Taibukate teaduskooli 12. klassi õpilane. Ta on 1. klassi õpilaste projekti „Märka ja toeta taibukese andeid“ juhendaja/õpetaja ja projekti „Robootika – Robolab“ projektijuht. Marten on esinenud oma tulemustega MTÜ Talendikeskuse inspiratsioonipäeval teaduslaagris. Ta osaleb olümpiaadidel, parimad tulemused on olnud füüsikas. Ta korraldas ja viis läbi teaduskooli kodanikupäeva. Marten sai Eesti Vabariigi Presidendi tunnustuse sündmusel „Märka vabatahtlikku 2018“. Laevamudelismis on tal kokku 6 Eesti meistri tiitlit. Sel hooajal Eesti meistrivõitlustel pälvis ta 3 kulda, 3 hõbedat ja pronksi, lisaks parima noore laevamudelisti tiitli. Lisaks võistlemisele teeb ka kohtunikutööd ja aitab õpetajal nooremaid juhendada. Jalgpallis mängib ta Viljandi JK Tulevik Harrastajate meeskonnas rahvaliigas ja on vabatahtlik Viljandi JK Tuleviku kodumängude korraldamisel, sealhulgas Kogukondliku Perepäeva korraldamisel Viljandi - Kuressaare mängul.	Lilian Tambek	

6
	Lennart Martin Hannus (01.12.2004) ja Jan Randar Raidma (14.01.2005)
Jan Randari rahvastikuregistri järgne aadress ei ole Viljandi linnas, vt statuut § 1.	Valmistasid sellise lauakalendri, mis on kasutatav pidevalt ja mida ei pea igal järgneval aastal välja vahetama. Materjaliks on kasutatud naturaalset puitu, juurde on lisatud digiseadmed, et tekiks komplekt mitmeks protseduuriks. Kalender töötab elektri jõul ning kasutab tehnoloogiat aja määramiseks. Töö põhimõte on: kellamoodul määrab aja, sealt edasi saadab ta hetke aja Arduino Megasse, mis töötleb seda infot ning väljastab LED lampide abil selle esipaneelile. 
Leiutajad osalesid kolmel konkursil: 
1. Koolinoorte Äriideede Konkurss Bright Minds 2018 II koht 
2. Viljandimaa Noorteprojektide konkurss I koht -„ Parim toode“ 
3. Õpilasleiutajate Riiklik Konkurss III koht ja eripreemia Teaduskeskuselt  Ahhaa. 
Õpilastel on valminud prototüüp, mõttes on minifirma loomine. Leiutis on kingitus EV 100-le. Õpilased on tutvustanud NLK-d inspiratsioonipäeval, osades koolides, Talendikeskuse üritusel, hansapäevadel ja suvises teaduslaagris. Noormeeste leiutise juhendaja on Lilian Tambek.	Viljandi Linnavolikogu ISAMAA saadikurühm	

7
	
Ringo Ramul  (14.09.1993)
Rarhvastikuregistri järgne sissekirjutus ei ole Viljandis, kuid tegutseb Viljandi linnas, vt statuut § 1.	Ringo Ramul (sünd. 14.09.1993) lõpetas 2017. aastal Viljandi Kultuuriakadeemia näitleja ja lavastajana ning töötab samast aastast Ugala teatris. Selle lühikese aja jooksul, mis Ringo on Ugalas töötanud, on ta jätnud juba oma panuse Ugala käekirja ja õnnestumistesse. Loominguliselt eriti edukas oligi Ringole just 2018. aasta, kus lisaks mitmetele õnnestunud rollidele – eriilmelised tegelaskujud Ugala Sajandiloo sarja kuulunud lavastuses “Hipide revolutsioon”, vaimukas preili Serendip, isane Jaanalind ja elurõõmus Pingviin lastelavastustes “Tuul kuu pealt” ja “Kohtume kell 8 Noa laevas” – lõi Ringo Ramul kaks väga erinevat, kuid nii publiku kui teatrikriitikute poolt väga hästi vastuvõetud lavastust. Esimest neist, Uku Masingu elust rääkivat “Ilmavõõrast”, mängiti suvekuudel Saueaugu teatritalus ning see mainiti ühe aasta suurima teatrielamusena korduvalt ära ka ajakirja „Teater. Muusika. Kino“ kriitikute aastalõpu teatriankeedis. Oktoobris Ugala teatris esietendunud intiimne “Tähtede seis” aga tõestas, et Ringo Ramul on oma noore ea kohta väga täpse teatritunnetusega lavastaja, kes ei karda riskida, sest Nick Payne’i näidend “Tähtede seis” on tekstiliselt kindlasti suur väljakutse nii näitlejatele kui eeskätt just lavastajale. Kõike seda arvesse võttes, ei ole ka imestada, et oma järgmise 100. juubelihooaja suure avalavastuse “Saja-aastane, kes hüppas aknast välja ja kadus” lavastamise on Ugala teater usaldanud just Ringo Ramuli hooleks. Usume, et linnapoolne tunnustus oleks Ringo Ramulile kindlasti heaks stiimuliks ja samuti annaks märku, et tema panust Viljandi linna kultuuriellu on märgatud ka väljaspool koduteatri punastest tellistest seinu.	Ugala Teater	

Lisa 2

Viljandi linna aasta noore preemia
Vastu võetud 24.09.2015 nr 59

Määrus kehtestatakse kohaliku omavalitsuse korralduse seaduse § 6 lõike 3 punkti 2 ja § 14 lõike 1 alusel.

§ 1.  Viljandi linna aasta noore preemia (edaspidi preemia) määratakse tunnustusena Viljandi linna noorele vanuses 7–26 aastat või Viljandi linnas tegutsevale noortekollektiivile, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks.

§ 2.  Preemia määramisel arvestatakse saavutusi linna noorte eluolu parandamisele kaasaaitamises, vaba aja veetmise võimaluste arendamises, noorte huvide eest seismises, noorte omaalgatusliku tegevuse propageerimises kalendriaasta jooksul.

§ 3.  Igal aastal määratakse üks 1000 euro suurune (pärast riigi poolt kehtestatud maksude mahaarvamist) preemia. Preemia saaja nimi kantakse Viljandi linna auraamatusse.

§ 4.  Ettepanekuid preemia kandidaatide kohta võivad Viljandi Linnavalitsusele teha kõik soovijad.

§ 5.  Viljandi Linnavalitsus edastab kandidaatide nimekirja Viljandi Noortevolikogule (edaspidi noorte volikogu).

§ 6.  Preemiakandidaadid esitatakse igal aastal 31. detsembriks. Noortevolikogul on õigus sarnase sisuga ettepanekuid liita ja sellest tulenevalt täiendada. Noorte volikogu arutab esitatud kandidatuurid läbi ning esitab oma ettepaneku volikogu koordinaatorile üks päev enne jaanuarikuu volikogu istungit.

§ 7.  Viljandi Linnavolikogu (edaspidi volikogu) määrab preemia noorte volikogu ettepaneku alusel oma jaanuarikuu istungil.

§ 8.  Põhjendatud kaalutlustel võib volikogu jätta preemia välja andmata.

§ 9.  Preemia kantakse preemia saaja arvelduskontole jooksva aasta 24. veebruariks. Preemia saaja tunnustamine toimub Eesti Vabariigi aastapäeva tähistamise kontsertaktusel või preemia saajale sobival ajal ning sobivas kohas.

§ 10.  Tunnistada kehtetuks Viljandi Linnavolikogu 27.11.2014 määrus nr 35 „Viljandi linna aasta noore preemia“.

§ 11.  Määrus jõustub kolmandal päeval pärast avaldamist Riigi Teatajas.

Peep Aru
Linnavolikogu esimees